05/02/2013 | Administración LocalMunicipal
Santa Comba
Delegación presidencia comisión informativa xuventude e deportes

Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: Visto que creación da Comisión Informativa de Xuventude e Deportes foi aprobada polo Pleno da Corporación municipal en sesión extraordinaria celebrada o día 28 de xuño de 2011, e considerando esta alcaldía, en base aos principios de eficacia, eficiencia e economía organizativa, proceder á delegación da presidencia efectiva da referida Comisión. Na sesión extraordinaria do Concello Pleno do día 28 de xuño enriba referida, acordouse que o alcalde ou presidente da Corporación é o presidente nato de todas eles, aínda que a presidencia efectiva de cada comisión poderá delegala en calquera membro da Corporación, previa proposta da propia Comisión unha vez realizada a elección no seu seo. Acordouse, asemade, que a Comisión poderá igualmente nomear un vecepresidente. A Comisión Informativa de Xuventude e Deportes, en sesión ordinaria celebrada o día 21 de xaneiro, ditaminou realizar ao Sr. Alcalde-Presidente, trala elección efectuada no seu seno, a seguinte proposta de nomeamento: Presidente: Dona Raquel Grille Boga. Vicepresidenta: Don Jacobo Amarelle Barreiro. Primeiro.- Artigo 125. a) do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, establece que o Alcalde ou Presidente da Corporación é o presidente nato de todas elas. Sen embargo, a presidencia efectiva poderá delegala en calquera membro da Corporación, a proposta da propia comisión, tras a correspondente elección efectuada no seu seo. Segundo.- Acordo do Pleno da Corporación municipal en sesión extraordinaria celebrada o día 28 de xuño de dous mil once. O referido acordo foi publicado no Boletín Oficial da Provincia da Coruña núm.144, de 29 de xullo de 2011. Á vista do anterior, esta alcaldía-presidencia Primeiro.- DELEGAR a presidencia efectiva da Comisión Informativa de Xuventude e Deporte, de acordo coa proposta da propia comisión, trala correspondente elección efectuada no seu seo, na señora Concelleira dona RAQUEL GRUILLE BOGA, e nomear vicepresidente da mesma ao señor Concelleiro, don JACOBO AMARELLE BARREIRO. Segundo.- O vicepresidente terá como función a de substituír nas súas funcións á presidencia nos casos de ausencia, abstención legal ou imposibilidade de acudir ás sesións. Terceiro.- A alcaldía conserva, non obstante, a facultade de convocatoria das sesións. Cuarto.- As delegacións conferidas polo presente decreto requirirán, para a súa eficacia, a aceptación expresa ou tácita dos citados concelleiros. A delegación entenderase aceptada tacitamente se no período de tres días h´biles contados dende a notificación do presente, o destinatario da delegación non fai manifestación expresa ante o órgano delegante que non acepta a delegación. Quinto.- O presente decreto será publicado no Boletín Oficial da Provincia da Coruña, fixarase no Taboleiro de anuncios e darase conta ao Pleno da Corporación na primeira e inmediata sesión ordinaria que se celebre. Sexto.- No non previsto na presente resolución estarase ao establecido na Lei 7/1985, de 2 de abril, Reguladora das bases de réxime local, no RD 2568/1986, do 28 de novembro, polo que s e aproba o Regulamento de organización, funcionamento e réxime xurídico das entidades locais e demais lexislación concordante. Mándao e asina o Sr. alcalde-presidente, don Antonio M. Landeira Gallardo, en Santa Comba, vinte e dous de xaneiro de dous mil trece. O ALCALDE-PRESIDENTE, A SECRETARIA, Asdo.: Antonio M. Landeira Gallardo. Asdo.: Elena González López.” Santa Comba, venres, 28 de xaneiro de 2013.- O Alcalde-Presidente, Asdo.: Antonio M. Landeira Gallardo.